Blaze7451/Wiki-th-20250601 huggingface dataset:
ถนนสุทธาวาส

ถนนสุทธาวาสตัดกับถนนจรัญสนิทวงศ์
ถนนสุทธาวาส (Thanon Sutthawat) เป็นถนนเลียบทางรถไฟสายใต้ (สายธนบุรี) ในเขตทางของการรถไฟแห่งประเทศไทย ใกล้สถานีรถไฟธนบุรี พื้นที่แขวงบ้านช่างหล่อ เขตบางกอกน้อย ฝั่งธนบุรี กรุงเทพมหานคร เริ่มต้นจากปลายถนนอิสรภาพ จุดบรรจบถนนรถไฟ เลียบทางรถไฟสายใต้ด้านขวาทาง ผ่านวัดสุทธาวาส มาสิ้นสุดที่ถนนจรัญสนิทวงศ์ บริเวณป้ายหยุดรถไฟจรัญสนิทวงศ์ ตรงข้ามกับจุดเริ่มต้นของถนนเลียบทางรถไฟสายใต้ใกล้แยกบางขุนนนท์
ถนนสายนี้เป็นหนึ่งในโครงการในพระราชดำริเพื่อแก้ไขปัญหาการจราจรในกรุงเทพฯ ของพระบาทสมเด็จพระเจ้าอยู่หัว ซึ่งช่วยลดปริมาณการจราจรบนถนนจรัญสนิทวงศ์บริเวณสามแยกไฟฉาย และเป็นเส้นทางลัดเชื่อมต่อไปยังย่านสำคัญ ได้แก่สถานีรถไฟธนบุรี โรงพยาบาลศิริราช และตลาดพรานนก

**ประวัติ**
จากการที่พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินไปทรงเยี่ยมพระอาการประชวรของสมเด็จพระศรีนครินทราบรมราชชนนี ณ โรงพยาบาลศิริราช หลายต่อหลายครั้ง และได้ทรงศึกษาพื้นที่โดยรอบอย่างละเอียด จึงมีพระราชดำริที่จะขยายแนวถนนเลียบทางรถไฟสายธนบุรี จากช่วงปลายถนนอิสรภาพถึงถนนจรัญสนิทวงศ์ ระยะทางประมาณ 600 เมตร ซึ่งสภาพเดิมเป็นถนนคอนกรีตจากปลายถนนอิสรภาพเข้าไปประมาณ 230 เมตร ส่วนที่เหลืออีกประมาณ 380 เมตรเป็นที่ลุ่ม มีบ้านเรือน เพิงพักอาศัย และมีทางเดินตามแนวทางรถไฟจนถึงถนนจรัญสนิทวงศ์ โดยกรุงเทพมหานครได้รับสนองแนวพระราชดำริและได้ขออนุญาตใช้ที่ดินจากการรถไฟแห่งประเทศไทย เริ่มดำเนินการก่อสร้างตั้งแต่วันที่ 19 ตุลาคม 2536 ใช้งบประมาณดำเนินการ 16.5 ล้านบาท ประกอบด้วยงบประมาณกรุงเทพมหานคร ทรัพย์ส่วนพระองค์และเงินบริจาคเพิ่มเติม เปิดการจราจรอย่างเป็นทางการเมื่อวันที่ 3 กุมภาพันธ์ 2537 โดยพระบาทสมเด็จพระปรมินทรมหาภูมิพลอดุลยเดชพระราชทานนามถนนสายนี้ตามชื่อวัดในบริเวณดังกล่าวว่า “ถนนสุทธาวาส” แต่เดิมเป็นถนนขนาด 2 ช่องจราจร แต่ปัจจุบันได้รับการขยายเป็น 4 ช่องจราจรพร้อมกับถนนเลียบทางรถไฟสายใต้ ช่วงถนนจรัญสนิทวงศ์ถึงคลองชักพระ และสะพานข้ามถนนจรัญสนิทวงศ์ขนาด 2 ช่องจราจร 

**สถานที่สำคัญที่ถนนตัดผ่าน**
 บ้านเนินค่ายหลวง- วัดสุทธาวาส (บางกอกน้อย)- ศูนย์ฝึกอาชีพกรุงเทพมหานคร วัดสุทธาวาส บางกอกน้อย- วัดอมรทายิการาม (วัดใหม่ยายมอญ)- ตลาดสหกรณ์ศาลาน้ำเย็น- ป้ายหยุดรถไฟจรัญสนิทวงศ์

**อ้างอิง**
สุทธาวาส
สุทธาวาส
พระเจ้าบรมวงศ์เธอ กรมหลวงเทพพลภักดิ์

พระเจ้าบรมวงศ์เธอ กรมหลวงเทพพลภักดิ์ (23 สิงหาคม พ.ศ. 2328 - 20 กุมภาพันธ์ พ.ศ. 2381) มีพระนามเดิมว่า พระองค์เจ้าอภัยทัต ประสูติเมื่อวันอังคาร เดือน 9 แรม 3 ค่ำ ปีมะเส็ง สัปตศก จุลศักราช 1147 ตรงกับวันที่ 23 สิงหาคม พ.ศ. 2328 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช และเจ้าจอมมารดาน้อยแก้ว มีพระอนุชาร่วมพระมารดา คือ พระเจ้าบรมวงศ์เธอ กรมหลวงรักษ์รณเรศ 
เมื่อทรงพระเยาว์ชาววังออกพระนามเรียกพระองค์กันว่า "พระองค์ชายเสือ" 
พ.ศ. 2350 พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ สถาปนาขึ้นเป็น "กรมหมื่นเทพพลภักดิ์" ต่อมาในรัชกาลที่ 2 ได้ทรงกำกับกรมพระคชบาล และในปี พ.ศ. 2375 พระบาทสมเด็จพระนั่งเกล้าเจ้าอยู่หัว โปรดเกล้าฯ ให้เลื่อนกรมขึ้นเป็น "กรมหลวงเทพพลภักดิ์" 
สิ้นพระชนม์ในรัชกาลที่ 3 เมื่อวันอังคาร เดือน 3 แรม 11 ค่ำ ปีระกา นพศก จุลศักราช 1199 ตรงกับวันที่ 20 กุมภาพันธ์ พ.ศ. 2381 พระชันษา 51 ปี พระบาทสมเด็จพระนั่งเกล้าเจ้าอยู่หัวพระราชทาน พระโกศทองใหญ่ ทรงพระศพ และ พระราชทานเพลิงพระศพ ณ พระเมรุ ท้องสนามหลวง

**พระเกียรติยศ**

**พระอิสริยยศ**
 พระเจ้าลูกยาเธอ พระองค์เจ้าอภัยทัต (23 สิงหาคม พ.ศ. 2328 - พ.ศ. 2350)- พระเจ้าลูกยาเธอ กรมหมื่นเทพพลภักดิ์ (พ.ศ. 2350 - 7 กันยายน พ.ศ. 2352)- พระเจ้าน้องยาเธอ กรมหมื่นเทพพลภักดิ์ (7 กันยายน พ.ศ. 2352 - 21 กรกฎาคม พ.ศ. 2367)- พระเจ้าบรมวงศ์เธอ กรมหมื่นเทพพลภักดิ์ (21 กรกฎาคม พ.ศ. 2367 - พ.ศ. 2375)- พระเจ้าบรมวงศ์เธอ กรมหลวงเทพพลภักดิ์ (พ.ศ. 2375 - ปัจจุบัน)

**พงศาวลี**

**อ้างอิง**
หมวดหมู่:บุคคลที่เกิดในปี พ.ศ. 2328
หมวดหมู่:บุคคลที่เสียชีวิตในปี พ.ศ. 2380
อภัยทัต
อภัยทัต
อภัยทัต
ทเพพลภักดิ์
อภัยทัต
เทพพลภักดิ์
กำลัง

กำลัง อาจหมายถึง
ฟิสิกส์- กำลัง อัตราการทำงานที่เกิดขึ้น หรือพลังงานที่ถูกเปลี่ยนแปลง- กำลังไฟฟ้า อัตราพลังงานไฟฟ้าที่ส่งผ่านวงจร- กำลังมนุษย์ อัตราการทำงานที่กระทำโดยมนุษย์
อื่น ๆ- "กำลัง" คำช่วยกริยา เช่น กำลังกิน กำลังนอน กำลังเดิน กำลังวิ่ง- การยกกำลังในทางคณิตศาสตร์- กำลังใจ (morale) สภาพของจิตใจที่มีความเชื่อมั่นและกระตือรือร้น

**ดูเพิ่ม**
 เพาเวอร์หรือพาวเวอร์ (power)- พลังงาน- อำนาจ
ตะไบเล็บ

ตะไบเล็บอะลูมิเนียม
ตะไบเล็บ เป็นเครื่องมือสำหรับฝนและตกแต่งรูปร่างของเล็บ มักใช้ในการทำเล็บหลังจากถูกตัดด้วยกรรไกรตัดเล็บเสร็จแล้ว ตะไบเล็บอาจผลิตจากโลหะเปล่าๆ หรือเคลือบด้วยผงคอรันดัม (ไพลิน), แผ่นขัดเล็บ (emery board), เซรามิก, หรือแก้ว

**วัสดุ**
แผ่นขัดเล็บ

**แผ่นขัดเล็บ**
แผ่นขัดเล็บโดยปกติจะมีความหยาบน้อยกว่าตะไบเล็บโลหะ ซึ่งทำให้ต้องใช้เวลาฝนเล็บนานกว่า อย่างไรก็ตาม ตะไบเล็บทั่วไปอาจก่อให้เกิดการแพร่เชื้อ หากถูกใช้ร่วมกันมากกว่าหนึ่งคนโดยไม่มีการฆ่าเชื้อที่ดีพอ และแผ่นขัดเล็บก็มีราคาถูกกว่าตะไบเล็บโลหะ ดังนั้นแผ่นขัดเล็บจึงเป็นทางเลือกหนึ่งซึ่งสามารถใช้แล้วทิ้งได้ต่อคน

**ตะไบเล็บแก้ว**
ตะไบเล็บแก้วเป็นเครื่องมือที่เพิ่งเกิดขึ้นไม่นานมานี้ ตะไบเล็บแก้วมีความละเอียดมากกว่า และพื้นผิวของมันก็ไม่ทำให้เล็บเป็นเศษผงเวลาขัดดังเช่นแผ่นขัดเล็บหรือตะไบโลหะ ซึ่งทำให้ตะไบเล็บแก้วเป็นเครื่องมือที่ช่างทำเล็บต้องการ ถึงแม้ว่าจะหาซื้อยากตามร้านค้าต่างๆ
หมวดหมู่:ของใช้ในบ้าน
ไมเคิล เจ. ฟอกซ์

ไมเคิล เจ. ฟอกซ์ (Michael J. Fox) หรือมีชื่อจริงว่า ไมเคิล แอนดรูว์ ฟอกซ์ (Michael Andrew Fox) เกิดวันที่ 9 มิถุนายน ค.ศ. 1961 เป็นนักแสดงชาวอเมริกัน/แคนาดา มีผลงานโด่งดังจากบทบาท มาร์ตี้ แม็กฟลาย จากเรื่องเจาะเวลาหาอดีต ทั้ง 3 ภาค (1985–1990) ; บทบาทอเล็กซ์ พี. คีตัน จากแฟมิลี ไทส์  (1982–1989) ซึ่งได้รับ 3 รางวัลเอมมีและ 1 รางวัลลูกโลกทองคำ ;บทบาทไม ฟลาเฮอร์ตีจาก สปินซิตี (1996–2000) ที่ได้รับ 1 รางวัลเอมมี 3 รางวัลลูกโลกทองคำ และ 2 รางวัลสกรีนแอ็กเตอร์สไกด์ นอกจากนี้เขายังได้รางวัลบุรุษแห่งปีของนิตยสารจีคิว, รางวัลสมาคมนักแสดง หรือ แซกอวอร์ด 2 รางวัล และรางวัลพีเพิล ชอยส์ อวอร์ด 
ฟอกซ์ป่วยเป็นโรคพาร์กินสันกลุ่มที่มีอายุน้อยกว่า 40 ปี เมื่อปี 1991 และเปิดเผยอาการป่วยของเขาต่อสาธารณะในปี 1998 จนกึ่งอำลาวงการการแสดงในปี 2000 ฟอกซ์ได้ก่อตั้งมูลนิธิไมเคิล เจ. ฟอกซ์ เพื่อการวิจัยโรคพาร์กินสันขึ้นในปี 2000

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐบริติชโคลัมเบีย
จันฟรังโก โซลา

จันฟรังโก โซลา (Gianfranco Zola; เกิด 5 กรกฎาคม ค.ศ. 1966) เป็นอดีตนักฟุตบอลและผู้จัดการทีมชาวอิตาลี 

**ประวัติ**
ในปี 2532 เล่นฟุตบอลให้กับทีมนาโปลี ในช่วงเวลาเดียวกับที่ดิเอโก มาราโดนา นักเตะชื่อดังชาวอาร์เจนตินา ยังอยู่กับทีมนาโปลี เขาเล่นให้กับนาโปลีอยู่นานถึง 4 ปี จากนั้นก็ย้ายมาอยู่กับทีมปาร์มา ทีมชั้นนำของอิตาลี และช่วยทำประตูให้ทีมปาร์มาคว้าแชมป์คัพวินเนอร์สคัพในปี 2537  เขาเล่นได้อย่างยอดเยี่ยม โดยเฉพาะลูกฟรีคิกหน้ากรอบเขตโทษ 
โซลาถือเป็นราชาลูกฟรีคิกคนหนึ่งของโลกลูกหนังในขณะนั้นทีเดียว เขาเผยเคล็ดลับของการยิงลูกฟรีคิกว่า ฝีเท้าการยิงลูกฟรีคิกที่ยอดเยี่ยมดังที่เห็นนี้ ส่วนหนึ่งลอกเลียนแบบและศึกษาวิธีการยิงมาจากมาราโดนานั่นเอง 
กระทั่งกลางฤดูกาล 2540 รืด คึลลิต ผู้จัดการทีมเชลซี ซื้อตัวโซลามาร่วมทีมด้วยค่าตัว 4.5 ล้านปอนด์ และเขาสามารถโชว์ฟอร์มได้อย่างยอดเยี่ยม จนกลายเป็นขวัญใจของแฟนบอลเชลซีอย่างรวดเร็ว เขาพาทีมคว้าถ้วยเอฟเอคัพ และสามารถคว้าตำแหน่งนักเตะต่างชาติยอดเยี่ยมของพรีเมียร์ลีกแม้จะเพิ่งเล่นได้แค่ครึ่งฤดูกาล 
สำหรับการเล่นฟุตบอลให้กับทีมชาตินั้น ในช่วงฟุตบอลโลก 2537 ที่สหรัฐอเมริกา โซลาได้ลงเล่นในฐานะตัวสำรองของโรแบร์โต บัจโจ และได้ลงเล่นเพียง 12 นาทีในนัดพบไนจีเรีย ก่อนที่เขาจะได้รับใบแดงไล่ออกจากสนาม ต่อมาหลังจากบัจโจได้รับบาดเจ็บและฝีมือตก โซลาจึงได้ตำแหน่งตัวจริงในทีมชาติแทนที่บัจโจ แต่ในขณะเดียวกันเขาหลุดจากตำแหน่งตัวจริงในทีมเอซี มิลาน โซลาเป็นตัวหลักในแผงหน้าของทีมชาติอิตาลีและเชลซี และนำความสำเร็จมาสู่ต้นสังกัด โดยเฉพาะในทีมเชลซีนั้นโซลานำทีมผ่านเข้าสู่รอบลึก ๆ ของถ้วยเอฟ เอ คัพ อีกทั้งในพรีเมียร์ ลีกปี 2540 ก็ติดอยู่ในกลุ่มลุ้นแชมป์ หลังจากนั้นโซลาก็ย้ายเข้าสังกัดคัลยารี สโมสรฟุตบอลเล็ก ๆ แห่งหนึ่งในอิตาลี และยังโชว์ฟอร์มเป็นขวัญใจของชาวอิตาลีเช่นเดิม
ปัจจุบันยุติทั้งการเล่นฟุตบอลและการเป็นผู้จัดการฟุตบอลแล้ว

**อ้างอิง**

**แหล่งข้อมูลอื่น**
id=2131- Gianfranco Zola at Footballdatabase.com
*zola_gianfranco
*url-status=dead
หมวดหมู่:นักฟุตบอลชาวอิตาลี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลเชลซี
หมวดหมู่:บุคคลจากแคว้นซาร์ดิเนีย
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1994
หมวดหมู่:กองหน้าฟุตบอล
เจฟฟรีย์ รัช

เจฟฟรีย์ รอย รัช (Geoffrey Roy Rush) เกิดวันที่ 6 กรกฎาคม ค.ศ. 1951 เป็นนักแสดงชาวออสเตรเลีย ถือเป็นนักแสดงออสเตรเลียคนแรกที่ได้รับรางวัลออสการ์สาขาการแสดงยอดเยี่ยม

**ประวัติ**
เจฟฟรีย์ รัช เกิดที่ Toowoomba ประเทศออสเตรเลีย เขาเรียนจบด้านศิลปะจากมหาวิทยาลัยควีนส์แลนด์ และ ได้ไปศึกษาต่อที่ปารีส และได้เข้าร่วมคณะละครใบ้ที่ Jacques Lecoq School of Mime อยู่ถึงสองปีเต็ม จากนั้นจึงกลับมาออสเตรเลียเพื่อเล่นละครเวที เรื่อง Waiting for Godot โดยแสดงร่วมกับเมล กิ๊บสัน
เขาแสดงภาพยนตร์ 2-3 เรื่องในช่วงยุค 80 แต่เขาชอบที่จะแสดงละครเวทีมากกว่า จากนั้นเขาได้แสดงในภาพยนตร์เรื่อง Shine รับบทเป็นเดวิด เฮลฟ์ก็อต ที่ส่งผลให้เขาได้รับรางวัลออสการ์ รางวัลบาฟต้า รางวัลลูกโลกทองคำ หลังจากนั้นได้เข้าชิงรางวัลออสการ์อีก 2 ครั้งจาก กับบท Phillip Henslowe ในเรื่อง Shakespeare in Love และล่าสุดกับบท Marquis De Sade จากเรื่อง Quills 
ด้านชีวิตส่วนตัว แต่งงานกับนักแสดงสาว Jane Menelaus มีบุตรสองคนคือ Angelica และ James

**อ้างอิง**
หมวดหมู่:นักแสดงออสเตรเลีย
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลเอมมี
หมวดหมู่:ชาวออสเตรเลียเชื้อสายเยอรมัน
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายไอริช
หมวดหมู่:ชาวออสเตรเลียเชื้อสายสกอตแลนด์
หมวดหมู่:บุคคลจากรัฐควีนส์แลนด์
ไซมอน เร็กซ์

ไซมอน เร็กซ์ (Simon Rex) เกิดเมื่อวันที่ 20 กรกฎาคม ค.ศ. 1974 เป็นนักแสดงชาวอเมริกัน พิธีกรรายการโทรทัศน์และแร็ปเปอร์

**ประวัติ**
เร็กซ์มีชื่อจริงว่า ไซมอน เร็กซ์ คัตไรต์ เกิดในซานฟรานซิสโก แคลิฟอร์เนีย เป็นบุตรชายของพอลและบาร์บารา คัตไรต์ ในปี 1995 เขาเป็นพิธีกรรายการทางช่องเอ็มทีวี ซึ่งเขาก็มีผลงานวิดีโอโป๊ (Brad Posey's Young, Hard & Solo) ทำให้เขาถูกปลด แต่ชื่อเสียงของเขาก็มีมากขึ้น หลังจากนั้นเขาเริ่มมีผลงานการแสดง ในปี 1999 เขาแสดงในรายการโทรทัศน์ที่ชื่อ Jack & Jill ที่มี 2 ฤดูกาล เขายังปรากฏตัวใน Felicity, Baywatch, Everwood, และ Summerland 
เร็กซ์ยังมีผลงานในภาพยนตร์เรื่อง The Forsaken, Scary Movie 3, Scary Movie 4 และ The Karate Dog และเขายังได้แสดงร่วมกับปารีส ฮิลตันใน National Lampoon's Pledge This!
ทางด้านผลงานเพลง เขาเป็นแร็ปเปอร์ มีผลงานบนมายสเปซ มีเพลง "Dirt Nasty" เขาทัวร์ร่วมกับวง Dyslexic Speedreaders  ร่วมกับมิกกี อะวาลอนและอังเดร เลกาซี นอกจากนี้เร็กซ์ยังเป็นเจ้าของร่วมไนต์คลับที่ชื่อ The Plumm ร่วมกับ Chris Noth, David Wells และ Noel Ashman
หมวดหมู่:นักแสดงละครโทรทัศน์ชายชาวอเมริกัน
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:นักแสดงภาพยนตร์ลามกชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากซานฟรานซิสโก
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
ประภัทร์ ศรลัมพ์

ประภัทร์ ศรลัมพ์ พิธีกรรายการโทรทัศน์ชาวไทย อดีตสมาชิกสภานิติบัญญัติแห่งชาติ พ.ศ. 2549 (สนช.) ปัจจุบันเป็นหัวหน้าฝ่ายประชาสัมพันธ์ สถานีวิทยุโทรทัศน์ไทยทีวีสีช่อง 3
ประภัทร์ เกิดเมื่อวันที่ 10 กันยายน พ.ศ. 2490 ที่จังหวัดอุทัยธานี จบการศึกษาจากโรงเรียนสวนกุหลาบวิทยาลัย และคณะนิเทศศาสตร์ จุฬาลงกรณ์มหาวิทยาลัย เคยเป็นประธานเชียร์ของทั้งสวนกุหลาบวิทยาลัย และจุฬาลงกรณ์มหาวิทยาลัย

**ประสบการณ์และผลงาน**
# เจ้าหน้าที่ตำแหน่งโฆษก พิธีกร สถานีวิทยุโทรทัศน์กองทัพบก (ททบ.5)
# ผู้บรรยายการถ่ายทอดพระราชพิธีสำคัญ และรายการพิเศษ ทางโทรทัศน์รวมการเฉพาะกิจแห่งประเทศไทย ระหว่าง พ.ศ. 2521 - พ.ศ. 2535
# นักจัดรายการวิทยุอิสระ ตั้งแต่ พ.ศ. 2540
# บรรยายพิเศษด้านการเป็นพิธีกร ให้แก่สถาบันการศึกษาต่าง ๆ ตั้งแต่ พ.ศ. 2540-ปัจจุบัน

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดอุทัยธานี‎‎
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:พิธีกรชาวไทย
หมวดหมู่:นักจัดรายการวิทยุ
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ท.ช.
เยฺว่ อี้

เยฺว่ อี้
เยฺว่ อี้ (งักเย)（t=乐毅) ชาวแคว้นจงซาน (中山)
ปี 296 ก่อนคริสตกาล แคว้นจงซานถูกแคว้นจ้าวทำลายจนสิ้นชาติ เยฺว่ อี้จึงต้องหลบหนีไปทางเหนือเวลานั้น เอี้ยนเจาหว่าง (燕昭王) ที่กำลังฟื้นแคว้นเอี้ยนที่ถูกแคว้นฉีทำลายขึ้นมาใหม่ ได้ประกาศหาคนมาช่วยบริหารบ้านเมือง มีผู้คนหลั่งไหลไปขอเข้าร่วมอย่างไม่ขาดสาย เยฺว่ อี้ก็เป็นหนึ่งในคนเหล่านั้น
ปี 286 ก่อนคริสกาล
แคว้นฉี ฉวยโอกาสที่แคว้นอื่นกำลังหารือวางแผนจะยกทัพไปตีแคว้นฉิน ได้ยกทัพใหญ่ไปโจมตีแคว้นซ่ง ทำลายแคว้นซ่งจนสิ้นชาติ
เหตุการณ์ในครั้งนี้ทำให้แคว้นต่างๆ หวาดกลัวกันมาก แคว้นฉินจึงใช้โอกาสนี้กล่าวยุยงให้ทุกแคว้นร่วมมือกันโจมตีแคว้นฉีเอี้ยนเจาหว่าง ทราบข่าวจึงแต่งตั้ง เยฺว่ อี้ ให้เป็นแม่ทัพใหญ่นำทหารไปโจมตีแคว้นฉี หมายจะล้างแค้นที่แคว้นเอี้ยนเคยถูกทำให้สิ้นชาติ
ปี 284 ก่อนคริสตกาล พันธมิตรหกแคว้นได้รวมกำลังกันยกทัพบุกโจมตีแคว้นฉี ทำให้แคว้นฉีถูกโจมตีจนแตกพ่าย เสียเมือง เสียผู้คนไปมากมาย
ภายหลัง ห้าแคว้นใหญ่คิดว่าสั่งสอนแค่ก็น่าจะพอแล้วจึงคิดจะยกทัพกลับ แต่เอี้ยนเจาหว่างไม่เห็นด้วย จึงสั่งให้เยฺว่ อี้บุกโจมตีต่อไป 
ภายใต้การนำทัพของเยฺว่ อี้ เพียงไม่นานทัพเอี้ยนก็ตี เมืองหลินจือ (临淄) เมืองหลวงของแคว้นฉีแตก ฉีหมิ่นหว่าง (齐湣王) กษัตริย์แคว้นฉีถูกแม่ทัพแคว้นฉู่สังหารตายในระหว่างหลบหนี 
ผลงานในครั้งนี้ทำให้ เยฺว่ อี้ ได้รับการแต่งตั้งให้เป็น ฉางกว๋อจวิน (昌国君) ปกครองดินแดนที่ยึดได้เยฺว่ อี้อยู่ที่แคว้นฉี 5 ปี ยึดดินแดนได้มากกว่า 70 หัวเมือง แคว้นฉีแทบจะสิ้นชาติเหลือเมืองในการปกครองแค่สองเมืองเท่านั้น
ปี 279 ก่อนคริสตกาล เอี้ยนเจาหว่างสิ้นชีพ เอี้ยนฮุ่ยหว่าง (燕惠王) ขึ้นเป็นกษัตริย์แคว้นเอี้ยนเถียนตาน (田单) แม่ทัพและเชื้อพระวงศ์ชาวแคว้นฉี ฉวยโอกาสที่แคว้นเอี้ยนเพิ่งเปลี่ยนผู้ปกครอง ได้ส่งคนไปยุยงให้ เอี้ยนฮุ่ยหว่าง หวาดระแวงในตัว เยฺว่ อี้ 
เอี้ยนฮุ่ยหว่างไม่พอใจเยฺว่ อี้อยู่ก่อนแล้ว จึงหลงกลของเถียนตาน สั่งให้ถอดถอนตำแหน่งแม่ทัพใหญ่ของเยฺว่ อี้ ทำให้เยฺว่ อี้ต้องหลบหนีไปหลบภัยอยู่ที่แคว้นจ้าว

**แหล่งอ้างอิง**
หมวดหมู่:บุคคลในยุคราชวงศ์โจว
แม้ว

แม้ว สามารถหมายถึง- ฉายาที่เพื่อนนักเรียน โรงเรียนเตรียมทหาร รุ่นที่ 10 ตั้งให้กับ ดร.ทักษิณ ชินวัตร อดีตนายกรัฐมนตรี- ม้ง ชาวเขาที่พักอาศัยอยู่บริเวณประเทศจีน เวียดนาม ลาว และไทย- ฟักแม้ว ผักชนิดหนึ่ง
คัมภีร์เปลี่ยนเส้นเอ็น

คัมภีร์เปลี่ยนเส้นเอ็น (p=Yì Jīn Jīng) วิชานี้พบได้ในนิยายกำลังภายในหลายเรื่องโดยเฉพาะนิยายกำลังภายในยุคเก่า รวมทั้งนิยายกำลังภายในของกิมย้งด้วยเช่นเดียวกัน ที่ปรากฏเห็นเด่นชัดที่สุด คือ นิยายเรื่อง มังกรหยก, มังกรหยก ภาค 2, ดาบมังกรหยก, แปดเทพอสูรมังกรฟ้า,สำนักพยัคฆ์มังกร และ กระบี่เย้ยยุทธจักร

**ความเป็นจริง**
จากหลักฐานที่ผ่านมาของนักโบราณคดีและนักประวัติศาสตร์ทำให้เชื่อว่า คัมภีร์เปลี่ยนเส้นเอ็นเป็นวิชาที่ได้ดัดแปลงมาจากโยคะสูตรของอินเดียโดยปรมาจารย์ตั๊กม้อ สาเหตุที่ทำให้ปรมาจารย์ตั๊กม้อต้องคิดวิชานี้ขึ้นมา เนื่องจากนิกายชยานนั้นเน้นการปฏิบัติสมาธิสูงมากเพื่อให้ไปถึงจุดที่เรียกว่า โพธิจิต ดังนั้นเพื่อให้การปฏิบัติธรรมมีประสิทธิภาพมากขึ้น ปรมาจารย์ตั๊กม้อจึงได้บัญญัติวิชาออกกำลังกายเพื่อสุขภาพชนิดนี้ขึ้น

**ความเข้าใจผิด**
นับตั้งแต่ที่มีหนังสือการ์ตูนเรื่อง แปดเทพอสูรมังกรฟ้า ของ หวงยี่หลาง เป็นต้นมา ทำให้นักอ่านการ์ตูนกำลังภายในหลายคนเชื่อว่า คัมภีร์เปลี่ยนเส้นเอ็นนั้น ต้องมีขั้น 7 ขั้นด้วยกัน เหมือนวิชาอย่างคาราเต้หรือยูโด ซึ่งเป็นความเข้าใจผิดอย่างร้ายแรง เนื่องจากการฝึกคัมภีร์เปลี่ยนเส้นเอ็นนั้นไม่ได้มีขั้น เหมือนดั่งเช่นที่ปรากฏในหนังสือการ์ตูนเรื่องดังกล่าวแม้แต่น้อย

**การปรากฏในนิยายของกิมย้ง**
คัมภีร์เปลี่ยนเส้นเอ็นปรากฏตัวขึ้นอย่างเด่นชัดครั้งแรกในนิยายเรื่อง แปดเทพอสูรมังกรฟ้า ถูกใช้โดยตัวละครปริศนาที่ไม่มีชื่อเรียกหา แต่นักอ่านได้เรียกกันทั่วไปว่า หลวงจีนหอไตร, หลวงจีนกวาดลานวัด, หลวงจีนนิรนาม บ้างล่ะ ซึ่งก็สามารถเข้าใจกันได้เป็นอย่างดีไม่ว่าจะใช้คำเรียกแบบไหนไหน และสาเหตุที่ทำให้วิชานี้เป็นหนึ่งในสุดยอดวิชาของกิมย้งนั้น เนื่องมาจากสาเหตุการใช้วิชานี้โจมตียอดฝีมืออย่าง เซียวเอี้ยวซัว และ ม่อย้งผัก ภายในกระบวนท่าเดียว
หมวดหมู่:วิทยายุทธในนิยายกำลังภายใน
โคตรเพชฌฆาต

โคตรเพชฌฆาต เป็นภาพยนตร์เรื่องจระเข้ยักษ์ที่ชื่อ ไอ้ด่างบางมุด ในคลองบางมุด เคยออกฉายแล้วเมื่อวันที่  2 มิถุนายน พ.ศ. 2548 กำกับโดย อนัต ยวงเงิน สร้างมาจากตำนานจระเข้ยักษ์อาละวาดกินคนที่คลองบางมุด อ.หลังสวน จ.ชุมพร ประมาณปี พ.ศ. 2507 ซึ่งถูกปราบได้ด้วยลูกระเบิดของนายตำรวจผู้หนึ่งในท้องถิ่น

**เรื่องย่อ**
หมวดนรินทร์ นายตำรวจหนุ่มประจำ สภอ. บางมุด อำเภอหลังสวน จังหวัดชุมพร ออกตามหาชายคนหนึ่งที่หายไปอย่างไร้ร่องรอย โดยชาวบ้านต่างพากันโจษขานและเชื่อกันว่าเป็นฝีมือจระเข้ ที่อาศัยอยู่ในคลองบางมุด คลองซึ่งเป็นสายน้ำหลักและเปรียบเสมือนวิถีชีวิตชาวบางมุด ซึ่งนรินทร์ยังไม่ปักใจเชื่อว่าเป็นฝีมือของจระเข้ หลังจากนั้นไม่นานก็เกิดเหตุการณ์ซ้ำๆ สร้างความหวาดกลัวไปทั่วทั้งจังหวัด จน พิกุล และ การะเกด อนามัยตำบล ต้องสั่งให้ชาวบ้านระวังตัว 
จนวันหนึ่ง ณ คลองบางมุด มีชาวบ้านก็ได้พบเห็นจระเข้จริงๆ และสิ่งที่ทำให้ชาวบ้านสะพรึงกลัว และร่ำลือกันมากยิ่งขึ้น คือ ความใหญ่โตของมัน รวมไปถึงลำตัวเจ้าจระเข้ที่มีรอยด่าง และที่สำคัญมันยังอาศัยอยู่ในลำคลอง ดังนั้น ทั้งนายอำเภอ ผู้ใหญ่บ้าน และกำนัน จึงเกณท์ลูกบ้านเพื่อออกจัดการกับเจ้าจระเข้ตัวนี้ แต่จนแล้วจนรอดก็ไม่มีใครสามารถจัดการกับมันได้ จนเมื่อ จำนง นายทหารประจำหน่วยรบชุมพร กลับมาจากราชการ ถูกผู้ใหญ่ขอร้องให้ทางทหารช่วยจัดการปราบจระเข้ตัวนี้ เขาจึงร่วมมือกับนรินทร์และชาวบ้าน ออกตามล่าเพื่อปราบเจ้าจระเข้ยักษ์ ในระหว่างนั้นเองเขาและทีมนักล่าได้พบอุปสรรคต่างๆมากมาย ทั้งความขัดแย้งทางราชการและความยากลำบากในการปราบเจ้าจระเข้ และในที่สุดพวกเขา ก็ทำสำเร็จ และหลังจากที่จัดการกับจระเข้ได้สำเร็จ จำนงและนรินทร์ ต้องตกอยู่ในสภาพตะลึงอีกครั้ง เมื่อพวกเขาเพิ่งได้รู้ว่า จระเข้ไม่ได้มีเพียงแค่ตัวเดียว และ ไอ้ด่างยังไม่ตาย
ชาวบ้านก็เลยสร้างป้อมกันไอ้ด่างเอาไว้ แต่รุ่งขึ้นป้อมก็เกือบจะพัง ชาวบ้านและทหารต่างพากันจับจระเข้ ไอ้ด่างก็อาละวาดหนักขึ้น จนนรินทร์ ปราบไอ้ด่าง ด้วยลูกระเบิด ตายทั้งคู่

**นักแสดง**
 ชาติชาย งามสรรพ์ รับบทเป็น จำนง- จิรภัทร์ วงศ์ไพศาลลักษณ์ รับบทเป็น พิกุล- วรพรต ชะเอม รับบทเป็น หมวดนรินทร์- ลักขณา ลิสนี รับบทเป็น การะเกด- นึกคิด บุญทอง รับบทเป็น พี่ช้วน- ดวงใจ หิรัญศรี รับบทเป็น เมียของพี่ช้วน- สามารถ แสงเสงี่ยม รับบทเป็น กำนันปาน- เหี่ยวฟ้า รับบทเป็น เหยี่ยวฟ้า- คมกฤช ยุตติยงค์ รับบทเป็น ผู้ใหญ่ดง- โชเล่ย์ ดอกกระโดน รับบทเป็น ไข่นุ้ย- วรรธนศม เมฆสุวรรณ รับบทเป็น สุธี- พร้อมพงศ์ นพฤทธิ์ รับบทเป็น ปลัดพงศ์- ยอดชาย เมฆสุวรรณ รับบทเป็น หลวงพ่อสมการ- อำนาจ วาสนา รับบทเป็น ลูกน้องกำนันปาน- เกษม พรหมดนตรี รับบทเป็น ลูกน้องกำนันปาน- แสวง รากวงศ์ รับบทเป็น ลูกน้องผู้ใหญ่ดง- กำพล เพชรช่วย รับบทเป็น ลูกน้องผู้ใหญ่ดง- กนกพน เถียรวิชิต รับบทเป็น หัวไทร- ปองพล ขวัญเมือง รับบทเป็น สมชาย- ศิริพร สถาวรวิจิต รับบทเป็น เมียของเจ็กอิน- ประสิทธิ์ วงษ์รักษ์ไทย รับบทเป็น เจ็กอิน- เจริญ เมศแช่ม รับบทเป็น นายอำเภอหลังสวน- ปราโมทย์ พิมพ์ทนต์ รับบทเป็น ผู้ว่าราชการจังหวัดชุมพร- มีบุณ วาสนา รับบทเป็น เมียของอุดม- ซินค้า กังสตาล รับบทเป็น หมอบ- จินดารักษ์ สัจจเทพาพร รับบทเป็น เจ้าของร้านกาแฟ
*ดวงกมล จุตสุวรรณ รับบทเป็น อาหมวย

**ดูเพิ่ม**
  โคตรเพชฌฆาต ทางเว็บไซต์ ThaiFilmDb -  The Brutal River (2005) -  รายละเอียดภาพยนตร์เรื่องโคตรเพชฌฆาต - title=โคตรเพชฌฆาต (2005)
หมวดหมู่:ภาพยนตร์ไทยที่ออกฉายในปี พ.ศ. 2548
หมวดหมู่:ภาพยนตร์สัตว์ประหลาดไทย
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่มีฉากในจังหวัดชุมพร
ฝูหนิวเล่อเล่อ

ตุ๊กตาสัตว์นำโชคประจำพาราลิมปิก 2008 ฝูหนิวเล่อเล่อ
ฝูหนิวเล่อเล่อ (福牛乐乐) คือ มาสคอตประจำมหกรรมกีฬาพาราลิมปิกฤดูร้อน 2008 เป็นสัญลักษณ์ของความมานะอุตสาหะ ความแข็งแรง อดทน ไม่ย่อท้อ เป็นตัวแทนทางจิตวิญญาณที่จะเสริมสร้างกำลังใจให้กับเหล่าคนพิการ ที่ถึงแม้ร่างกายจะไม่สมบูรณ์ ก็จะไม่ย่อท้อ ไม่ยอมแพ้ ต่อสู้อย่างเต็มความสามารถเท่าที่พวกเขาเหล่านั้นจะทำได้ ฝูหนิวเล่อเล่อ ได้รับการออกแบบให้เป็นรูปวัว สัตว์ที่มีความสัมพันธ์ใกล้ชิดกับมนุษย์ โดยได้รับแรงบันดาลใจมาจากวัฒนธรรมทางการเกษตรแห่งอารยธรรมจีนโบราณ

**ดูเพิ่ม**
 พาราลิมปิกฤดูร้อน 2008

**แหล่งข้อมูลอื่น**
 ข้อมูลมาสคอตและสัญลักษณ์ประจำการแข่งขันพาราลิมปิกฤดูร้อน 2008
หมวดหมู่:สัญลักษณ์นำโชคพาราลิมปิก
หมวดหมู่:สัญลักษณ์นำโชคจีน
หมวดหมู่:ตัวละครในบันเทิงคดีจากปักกิ่ง
หมวดหมู่:ตัวละครที่เป็นวัว
หมวดหมู่:พาราลิมปิกฤดูร้อน 2008
โรงเรียนวิชชานารี

โรงเรียนวิชชานารี เป็นโรงเรียนเอกชน ในสังกัดมูลนิธิแห่งสภาคริสตจักรในประเทศไทย ตั้งอยู่ที่ถนนเจริญประเทศ ตำบลเวียงเหนือ อำเภอเมืองลำปาง จังหวัดลำปาง ก่อตั้งขึ้นเมื่อปี พ.ศ. 2432 เป็นโรงเรียนที่ตั้งขึ้นแห่งแรกของจังหวัดลำปาง โดยมิชชันนารีชาวอเมริกัน เดิมมีชื่อว่า “โรงเรียนสตรีอเมริกัน” นอกจากนั้นยังเป็นสถานศึกษาสำหรับสตรีแห่งแรกในจังหวัดลำปางอีกด้วย
โรงเรียนวิชชานารี เปิดสอนทำการเรียนการสอนตั้งแต่ระดับชั้นปฐมวัย จนถึงระดับมัธยมศึกษาตอนปลาย

**สีประจำโรงเรียน**
 สีขาว- สีแดง

**แหล่งข้อมูลอื่น**
โรงเรียนวิชชานารี date=2008-09-09 
หมวดหมู่:โรงเรียนในอำเภอเมืองลำปาง
หมวดหมู่:โรงเรียนเอกชนในจังหวัดลำปาง
หมวดหมู่:โรงเรียนที่ก่อตั้งในปี พ.ศ. 2432
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนในมูลนิธิแห่งสภาคริสตจักรในประเทศไทย
ไรจู (แก้ความกำกวม)

ไรจู อาจหมายถึง- ไรจู เป็นสัตว์ในตำนานของญี่ปุ่นที่เกี่ยวข้องกับสายฟ้าและฟ้าร้อง- ไรจู สัตว์ประหลาดในการ์ตูนเรื่อง นินจาคาถาโอ้โฮเฮะ- ไรจู หรือ ไรชู เป็นตัวโปเกมอนร่างพัฒนาจากพิคาชู
เดอะพรอมิส (อัลบั้มอิลดีโว)

เดอะพรอมิส (The Promise) เป็นอัลบั้มเพลงชุดที่ 5 ของอิลดีโว นักร้องแนวเพลงป๊อป-โอเปร่า มีกำหนดการออกจำหน่ายทั่วโลกในวันที่ 10 พฤศจิกายน พ.ศ. 2551 ยกเว้นในสหรัฐอเมริกา และแคนาดา ที่มีกำหนดการออกจำหน่ายในวันที่ 18 พฤศจิกายน พ.ศ. 2551 และในญี่ปุ่นที่มีกำหนดการออกจำหน่ายในวันที่ 26 พฤศจิกายน พ.ศ. 2551  
อัลบั้มนี้เริ่มบันทึกเสียงตั้งแต่เดือนพฤษภาคม พ.ศ. 2551 ซึ่งก่อนหน้านี้อิลดีโวได้ร่วมแสดงกับเซลีน ดิออนใน คอนเสิร์ตทัวร์เทกกิงแชนเซส ที่ดับลิน สหราชอาณาจักร 

**รายชื่อเพลง**
# The Power Of Love (La Fuerza Mayor)
# La Promessa - Adagio - Hallelujah (Aleluya) 
# The Winner Takes It All (Va Todo Al Ganador) 
# Enamorado 
# Angelina 
# With You I'm Born Again (Por Ti Vuelvo A Nacer) 
# La Luna 
# She 
# Amazing Grace

**ดีวีดีในฉบับดีลักซ์**
การแสดงที่ Pula
# Amazing Grace
# The Power Of Love (La Fuerza Mayor)
# Hallelujah (Aleluya)
# Interview – The Promise

**ประวัติการจำหน่าย**

**อ้างอิง**
ด
ด
หมวดหมู่:อัลบั้มเพลงแนวคลาสสิก
นัมมู

นัมมู (Nammu) คือมหาเทพีของชาวสุเมเรียน เป็นเทพีแห่งน้ำ ถือเป็นเทพผู้ให้กำเนิดทุกสิ่ง ในตำนานเล่าว่า มีสิ่งมีชีวิตเกิดขึ้นมากมายในจักรวาลนี้ ไร้ระเบียบ กฎเกณฑ์ เหล่าเทพก็เลยต้องการให้มีมนุษย์มาควบคุมให้เกิดระเบียบ เหล่าเทพต้องการให้เทพเจ้าเอนกิ เทพแห่งปัญญาเป็นผู้สร้าง แต่เทพเจ้าเอนกิหลับอยู่ เทพเจ้านัมมูจึงปลุกและ ขอร้อง จึงเกิดมาเป็นมนุษย์ขึ้น มหาเทพีนัมมู มีโอรสและธิดาสององค์คือ เทพอัน เทพแห่งสวรรค์ และ เทพีคิ เทพีแห่งแผ่นดิน
หมวดหมู่:เมโสโปเตเมีย
หมวดหมู่:ปรัมปราวิทยา
สกั๊ด

ไฟล์:Rakieta wz8K-14 SCUD RB.jpg|thumb|220px|จรวด R-17 (SS-1c Scud-B) ของโปแลนด์
ไฟล์:9P117 9K72.jpg|thumb|220px|รถยิงขีปนาวุธ MAZ-543 ที่ใช้ยิงสกั๊ด (R-300 Elbrus / SS-1c Scud-B)
สกั๊ด (Scud) เป็นชื่อที่ใช้เรียกขีปนาวุธทางยุทธศาสตร์ของสหภาพโซเวียต ที่ผลิตขึ้นระหว่างสงครามเย็น และมีใช้อย่างแพร่หลายไปทั่วโลก  มาจากชื่อที่นาโตใช้เรียกขีปนาวุธ R-11, R-17  และ R-300 เอลบรูส ของโซเวียต ว่า SS-1 Scud ปัจจุบันชื่อนี้ใช้เป็นชื่อรวมๆ ที่เรียกขีปนาวุธทั้งหลายที่พัฒนามาจากขีปนาวุธต้นแบบของโซเวียต ทั้งตระกูล Al-Hussein, Al-Abbas ที่พัฒนาโดยอิรัก  ตระกูล Shahab ที่พัฒนาโดยอิหร่าน และ Hwasong, Rodong ที่พัฒนาโดยเกาหลีเหนือ

**คุณสมบัติ**

**ประเทศที่มีใช้งาน**
สกั๊ดบรรทุกบนรถ TEL (Transporter Erector Launcher) ที่สหรัฐอเมริกายึดมาจากอิรัก ขณะเตรียมพร้อมยิง 
ไฟล์:SCUD 2.JPG|thumb|220px|รถยิงขีปนาวุธสกั๊ดของกองทัพอัฟกานิสถาน
ไฟล์:DesertStormDestroyedIraqiScud.jpg|thumb|220px|ทหารสหรัฐ กำลังสำรวจซากขีปนาวุธสกั๊ดในสงครามอ่าวเปอร์เซีย
ประเทศ และอดีตประเทศที่เคยครอบครองและใช้งานสกั๊ด และขีปนาวุธที่พัฒนามาจากสกั๊ด
Afghanistan: (Scud-B, Scud-C?)
Armenia: (Scud-B, Scud-C)
Azerbaijan: (Scud-B)
Belarus: (Scud-B) - ปลดประจำการ
Bulgaria: (Scud-B)
Democratic Republic of the Congo: (Scud-B)
Czechoslovakia: ปลดประจำการ
Czech Republic: (Scud-B) - ปลดประจำการ
East Germany: ปลดประจำการ
Ecuador: (Scud-B)
Egypt: (Scud-B, Hwasong-6)
Hungary: (Scud-B) - ปลดประจำการ
Iraq: (Scud-B, Al-Hussein, Al-Abbas)
Iran: (Scud-B, Hwasong-5, Shahab-1, Shahab-2)
Kazakhstan: (Scud-B)
Libya: (Scud-B)
North Korea: (Scud-B, Hwasong-5, Hwasong-6, Rodong-1)
Peru: (Scud-B)
Poland: (Scud-B) - ปลดประจำการ
Romania: (Scud-B)
Russia: (Scud-B, Scud-C?, Scud-D?)
South Yemen: ปลดประจำการ
: กองทัพโซเวียต - ปลดประจำการ
Slovakia: (Scud-B)
Syria: (Scud-B, Hwasong-6)
United Arab Emirates: Hwasong-5  สหรัฐอาหรับเอมิเรตส์ซื้อ Hwasong-5 จำนวน 25 ลูกจากเกาหลีเหนือในปี 1989 แต่กองทัพไม่พอใจคุณภาพ จึงเก็บไว้ในคลังแสงโดยไม่นำออกมาใช้งาน
Ukraine: (Scud-B)
United States: Scud-B 3 ลูก และ TEL (Transporter Erector Launcher) 4 ชุด  สหรัฐยึดมาจากอิรักในปี 1995 และนำมาใช้เป็นเป้าทดสอบขีปนาวุธ โดยล็อกฮีดมาร์ติน
Vietnam: (Scud-B, Hwasong-6?)
Yemen: (Scud-B)

**อ้างอิง**
หมวดหมู่:ยุทโธปกรณ์
หมวดหมู่:ขีปนาวุธ
อัน

อัน (An) คือเทพแห่งสวรรค์ในปรัมปราวิทยาของชาวสุเมเรียน เทพอันเป็นโอรสของมหาเทพีนัมมู เทพอันและเทพีคิสมรสกัน เกิดเป็นเอนลิล เทพแห่งลม
หมวดหมู่:ปรัมปราวิทยา
หมวดหมู่:สุเมเรียน
หมวดหมู่:ปรัมปราวิทยา

หมวดหมู่:ประวัติศาสตร์โบราณ
หมวดหมู่:การเล่าเรื่อง
หมวดหมู่:มานุษยวิทยาศาสนา
หมวดหมู่:หลักธรรมของศาสนา
หมวดหมู่:วรรณกรรมโบราณ
หมวดหมู่:คติชนวิทยา
หมวดหมู่:หลักฐานทางประวัติศาสตร์
เดอะพรอมิส

เดอะพรอมิส (The Promise) สามารถหมายถึง
ภาพยนตร์- คนม้าบิน (无极, The Promise) ภาพยนตร์จีนที่กำกับโดย เฉิน ข่ายเกอ
ดนตรี- เดอะพรอมิส (อัลบั้มอิล ดิโว่) (The Promise) อัลบั้มเพลงของ อิล ดิโว่- เดอะพรอมิส (อัลบั้มตาวัน) (The PROmISE)  อัลบั้มเพลงของ ตาวัน
เดอะพรอมิส (อัลบั้มตาวัน)

เดอะพรอมิส (The PROmISE) เป็นอัลบั้มเพลงชุดที่ 5 ของวงตาวัน  ในแนวร็อกโอเปร่า ที่มีเนื้อเพลงเป็นภาษาอังกฤษทั้งชุด เนื้อร้องภาษาอังกฤษ แต่งโดย ทอดด์ ทองดี โดยมี 2 เพลงที่แปลเนื้อร้องเป็นภาษาไทย โดยมรุธา รัตนสัมพันธ์  ขับร้องโดย พงศ์พรหม สนิทวงศ์ ณ อยุธยา / ทอดด์ ทองดี / วงศกร รัศมิทัต / วิยะดา โกมารกุล ณ นคร  Paula Shawn-Diamond และ Bonnie Anderson  อัลบั้ม The PROmISE นี้เป็นผลงานอัลบั้มชุดสุดท้ายที่ออกในชื่อของวงตาวัน บันทึกเสียงที่ประเทศอังกฤษ เมื่อเดือนพฤษภาคม พ.ศ. 2539 
ทอดด์ ทองดี เขียนเพลงในอัลบั้มนี้จากประสบการณ์ส่วนตัวที่เคยศึกษาอาการของคนไข้คนหนึ่ง ขณะเรียนเตรียมแพทย์ศาสตร์ที่มหาวิทยาลัยสแครนตัน สหรัฐอเมริกา เขาได้ใช้เวลาหลายสัปดาห์เข้าไปสังเกตการณ์ และสัมภาษณ์คนไข้ที่โรงพยาบาลศรีธัญญา นนทบุรี และโรงพยาบาลนิติจิตเวช พุทธมณฑล
เดอะพรอมิส เป็นคอนเซ็ปต์อัลบั้ม มีเนื้อหาเกี่ยวกับจินตนาการของคนไข้ในโรงพยาบาลจิตเวช ชื่อ PROmISE ที่มีหลายบุคลิกภาพในตัวเอง ได้ยินเสียงประหลาดเหมือนมีคนพูดอยู่ในหูตัวเอง และมีความรักกับแมลงสาบ ชื่อ Roachelle (มาจากคำว่า cockroach ผสมกับชื่อผู้หญิง Rachelle ) วันหนึ่งโรเชลถูกเพื่อนของพรอมิสที่เกลียดแมลงสาบเหยียบตาย พรอมิสผิดหวังที่ความรักบริสุทธิ์ของตัวต้องจากไป เกิดความโกรธ ทำให้บุคลิกภาพด้านมืดของตัวเอง ชื่อ The Intruder ออกมาอาละวาด พรอมิสได้รับการช่วยเหลือจากคนรักเก่า ชื่อ Dizzy  เพื่อนำชีวิตของเขากลับคืนมา
เนื้อหาในอัลบั้มส่วนหนึ่ง กล่าวถึงคนไข้จากโรงพยาบาลบ้า ชื่อ Jamsai Gang (มาจากชื่อล้อเลียน คุณหญิงแจ่มใส ศิลปอาชา ภริยานายบรรหาร ศิลปอาชา นายกรัฐมนตรีในขณะนั้น) ที่พลัดหลงเข้าไปในศูนย์การค้าซีคอนสแควร์ ที่เพิ่งเปิดดำเนินการเมื่อ พ.ศ. 2537 และเกิดความโกลาหลอลหม่านภายในศูนย์การค้านั้น
นายแพทย์ที่รักษาพรอมิส มีชื่อว่า "หมอนกเขา" ล้อเลียนเหตุการณ์อื้อฉาวเกี่ยวกับจิตแพทย์ชื่อดังกับคนไข้ที่เกิดขึ้นในช่วงนั้น

**รายชื่อเพลง== 
# The PROmISE
# The Life
# Voices
# Swan Song
# Mind Chains
# Roachelle
# The Intruder
# Sunday Special
# Love Calling
# The Battle
# Swan Song (Thai version)
# Love Calling (Thai version)

**อ้างอิง**

**แหล่งข้อมูลอื่น**
 fix-attempted=yes 
หมวดหมู่:อัลบั้มเพลงในปี พ.ศ. 2539
สถานีรามคำแหง

ชั้นขายบัตรโดยสาร
สถานีรามคำแหง เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ ยกระดับเหนือเส้นทางรถไฟทางไกลสายตะวันออก บริเวณถนนรามคำแหง เขตสวนหลวง กรุงเทพมหานคร

**ที่ตั้ง**
อยู่ที่ป้ายหยุดรถสุขุมวิท 71 เดิม บนแนวเส้นทางรถไฟทางไกลสายตะวันออก บริเวณจุดตัดถนนรามคำแหง ด้านตะวันตก ห่างจากสี่แยกคลองตัน (จุดบรรจบถนนรามคำแหง ถนนเพชรบุรีตัดใหม่ และถนนปรีดี พนมยงค์) ประมาณ 200 เมตร และห่างจากสี่แยกรามคำแหง (จุดบรรจบถนนรามคำแหง และถนนพระรามเก้า) ประมาณ 700 เมตร ในพื้นที่แขวงสวนหลวง เขตสวนหลวง กรุงเทพมหานคร
สำหรับสถานีรามคำแหง และสถานีหัวหมาก ห่างกันประมาณ 4 กิโลเมตร ส่วนสถานีรามคำแหง และสถานีมักกะสัน ห่างกันประมาณ 5 กิโลเมตร ซึ่งช่วงระหว่าง 2 สถานีนี้ เดิมจะมีสถานีศูนย์วิจัยเพิ่มเข้ามาตรงบริเวณสถานีคลองตันเดิม แต่เนื่องจากพื้นที่ดังกล่าวเป็นที่ตั้งของศูนย์ซ่อมบำรุงรถไฟฟ้าเชื่อมต่อท่าอากาศยาน และยังมี Ramp สำหรับนำรถไฟฟ้าลงจอดที่ศูนย์ซ่อมบำรุง จึงทำให้ไม่สามารถหาจุดก่อสร้างสถานีในบริเวณดังกล่าวได้ ผู้รับเหมาก่อสร้างโครงการรวมถึงการรถไฟแห่งประเทศไทยจึงได้ลงความเห็นในการยกเลิกการก่อสร้างสถานีศูนย์วิจัยลง และทำเป็นทางวิ่งยาวถึง 5 กิโลเมตรที่ไม่มีการจอดรับผู้โดยสารแทน

**แผนผังสถานี**

**ทางเข้า-ออก**
 1 ถนนรามคำแหง ฝั่งมุ่งหน้าแยกรามคำแหง, อาคารยูเอ็มทาวเวอร์, โชว์รูมวอลโว่ รามคำแหง, ป้ายหยุดรถสุขุมวิท 71- 2 ถนนรามคำแหง ฝั่งมุ่งหน้าแยกพัฒนาการ, โรงแรมนาซ่าเวกัส- 3 ferry ท่ารามหนึ่ง, โรงแรมนิราศบางกอก รามคำแหง

**รถโดยสารประจำทาง**
ถนนรามคำแหง รถขสมก. สาย 22 60 501 รถเอกชน สาย 11 69 69E 71 92 113 115 126 173 545 3-32 3-53 1-56(517 เดิม) มินิบัส 71
สองแถวสาย 1263 คลองตัน-พัฒนาการ 20

**เวลาให้บริการ**

**สถานที่สำคัญใกล้เคียง**
 ตลาดคลองตัน- มัสยิดคลองตัน- มัสยิดมูลนิธิเพื่อศูนย์กลางศาสนาอิสลามแห่งประเทศไทย- สถานีไฟฟ้าแรงสูงบางกะปิ- มหาวิทยาลัยรามคำแหง- มหาวิทยาลัยอัสสัมชัญ- สนามกีฬาหัวหมาก- อาคาร UM Tower- สถาบันยุวทัศน์แห่งประเทศไทย- โรงเรียนเทพลีลา- ห้างสรรพสินค้า เดอะมอลล์ รามคำแหง 2- ห้างสรรพสินค้า เดอะมอลล์ รามคำแหง 3

**จุดเชื่อมต่อการเดินทาง**
 เรือโดยสารคลองแสนแสบ เชื่อมต่อที่ ท่าเรือรามคำแหง 1

**อ้างอิง**
รามคำแหง
หมวดหมู่:สถานที่ที่ตั้งชื่อตามพระนามของพ่อขุนรามคำแหงมหาราช
รามคำแหง
หมวดหมู่:สิ่งก่อสร้างตั้งแต่ พ.ศ. 2553
สถานีบ้านทับช้าง

สถานีรถไฟบ้านทับช้าง
สถานีบ้านทับช้าง เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ ยกระดับเหนือเส้นทางรถไฟทางไกลสายตะวันออก บริเวณสถานีรถไฟบ้านทับช้าง ในพื้นที่แขวงประเวศ เขตประเวศ กรุงเทพมหานคร

**ที่ตั้ง**
อยู่บนแนวเส้นทางรถไฟทางไกลสายตะวันออก บริเวณสถานีรถไฟบ้านทับช้าง ด้านทิศใต้ของทางพิเศษกรุงเทพฯ -ชลบุรี ในพื้นที่แขวงประเวศ เขตประเวศ กรุงเทพมหานคร โดยสถานีบ้านทับช้าง และสถานีหัวหมาก มีระยะห่างประมาณ 5.7 กิโลเมตร ส่วนสถานีบ้านทับช้าง ถึงสถานีลาดกระบัง ห่างกันประมาณ 6 กิโลเมตร

**แผนผังสถานี**

**ทางเข้า-ออก**
 1 ที่หยุดรถบ้านทับช้าง- 2 ถนนกรุงเทพ-ชลบุรี (สายใหม่), ตลาดนัดรถไฟทับช้าง, โรงเรียนสุเหร่าบ้านทับช้าง

**เวลาให้บริการ**

**สถานที่สำคัญใกล้เคียง**
 โรงเรียนสุเหร่าทับช้าง- มัสยิดเนี้ยะมาตุ้ลอิสลาม (ทับช้างล่าง) และมัสยิดกามาลุ้ลอีมาน (ปากคลองทับช้าง)- โรงเรียนสุเหร่าทับช้างคลองบน- มัสยิดนูรุ้บเอี๊ยะห์ซาน (ทับช้างคลองบน)- หมู่บ้านนักกีฬาแหลมทอง
บ้านทับช้าง
หมวดหมู่:สถานีขนส่งผู้โดยสารในเขตประเวศ
หมวดหมู่:สิ่งก่อสร้างตั้งแต่ พ.ศ. 2553
หน่วยเภสัชสนเทศ

หน่วยเภสัชสนเทศ (DIC) เป็นเครือข่ายความร่วมมือบริการเภสัชสนเทศโดยความร่วมมือของศูนย์เภสัชสนเทศในประเทศไทยใช้ในการถามตอบและปรึกษาความรู้ความเข้าใจเกี่ยวกับสาขาวิชาเภสัชศาสตร์พร้อมยังเป็นกระดานแลกเปลี่ยนความรู้ โดยมีหัวหน้าโครงการคือ ภก.นที สรพิพัฒน์

**ความร่วมมือ**
 มหาวิทยาลัยสงขลานครินทร์ (เป็นแกนนำ)- มหาวิทยาลัยมหิดล- มหาวิทยาลัยนเรศวร- มหาวิทยาลัยเชียงใหม่- มหาวิทยาลัยมหาสารคาม- มหาวิทยาลัยอุบลราชธานี- มหาวิทยาลัยศรีนครินทร์วิโรฒ - ศูนย์เภสัชสนเทศและเภสัชกรจากทั่วประเทศ

**แหล่งข้อมูลอื่น**
  ศูนย์เภสัชสนเทศ date=2008-10-30 
หมวดหมู่:เภสัชกรรม
คามิยะ คาโอรุ

คามิยะ คาโอรุ (คะมิยะ คะโอะรุ) เป็นตัวละครจากการ์ตูนญี่ปุ่นเรื่องซามูไรพเนจร

**ประวัติ**
เธอเกิดในเดือนมิถุนายน พ.ศ. 2405 ที่ชิบะ ผู้สืบทอด "สำนักดาบคามิยะคัตชินริว" ต่อจากบิดาคือ คามิยะ โคชิจิโร่ (คะมิยะ โคะชิจิโร) ผู้ซึ่งถูกเกณฑ์ไปเป็นนักดาบตำรวจที่ถูกสังหารในช่วงกบฏซะสึมะขณะปกป้องสหาย เรื่องทุกอย่างจึงเกิดขึ้นเมื่อเธอต้องการที่จะทำสำนักให้คงอยู่ต่อไป แต่กลับไม่มีนักเรียนมาเรียน และคงจะต้องเสียสำนักไปในไม่ช้า แต่เคนชินได้ปรากฏตัวขึ้น และได้ช่วยเหลือเธอ
เธอต้องการปราบบัตโตไซตัวปลอมที่ทำให้ชื่อเสียงของสำนักมัวหมอง โดยได้รับการช่วยเหลือจากเคนชิน เธอจึงชักชวนให้เคนชินพักอยู่ที่สำนัก และในที่สุดก็เริ่มหลงรักเคนชิน เธอไม่ต้องการให้เคนชินจับดาบฆ่าคน มักจะใช้เคนชินให้ทำงานบ้านอยู่เสมอ จุดอ่อนของเธอคือทำอาหารไม่อร่อยอย่างมาก เธอมักถูกเปรียบเทียบอยู่เสมอว่าเหมือนทานูกิ

**อ้างอิง**
หมวดหมู่:ตัวละครในซามูไรพเนจร
หมวดหมู่:ตัวละครที่เป็นนักเค็นโด
หมวดหมู่:ตัวละครที่เป็นผู้ฝึกสอนศิลปะการต่อสู้
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่อยู่ในยุคเมจิ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
ซางาระ ซาโนสุเกะ

ซางาระ ซาโนสุเกะ (ซะงะระ ซะโนะซุเกะ) หรือ ซันสะ (ซันซะ) เป็นตัวละครจากการ์ตูนญี่ปุ่นเรื่องซามูไรพเนจร

**ประวัติ**
ฉายา"นักวิวาทซันสะ" ด้านหลังเสื้อของเขาปักตัวอักษรคำว่า "ร้าย" เอาไว้ เป็นคนที่ชอบการชกต่อย อุปนิสัยเลือดร้อน พูดจาตรงไปตรงมา มีร่างกายที่อึดเป็นพิเศษ ในอดีตเคยเป็นคนของกลุ่ม "สาส์นแดง" ซึ่งนับถือซางาระ ไซโซผู้นำของกลุ่มมาก ซาโนสุเกะจึงของนามสกุล "ซางาระ" มาใช้ แต่หลังจากกลุ่มสาส์นแดงถูกคณะปฏิวัติหักหลัง ไซโซถูกฆ่าเขาจึงเกลียดคนของคณะปฏิวัติเข้ากระดูกดำ ในตอนที่สู้กับเคนชิน อาวุธที่เขาใช้คือ"ดาบพิฆาตอาชา" แต่หลังจากนั้นมักใช้หมัดล้วนๆ ในการต่อสู้ ฝีมือของเขาได้พัฒนาขึ้นอีกขั้นหนึ่งหลังจาก ได้ท่าไม้ตาย "สองกระแทกสุดยอด" จากอันจินักบวชเร่ร่อน ซาโนสุเกะเป็นสหายคนสำคัญอันดับหนึ่งที่ได้รับความไว้วางใจจากเคนชิน และสู้เคียงบ่าเคียงไหล่กับเคนชินเสมอมา

**อ้างอิง**
หมวดหมู่:ตัวละครในซามูไรพเนจร
หมวดหมู่:ตัวละครในบันเทิงคดีที่อิงจากบุคคลจริง
หมวดหมู่:ตัวละครที่อยู่ในยุคเมจิ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
เมียวจิน ยาฮิโกะ

เมียวจิน ยาฮิโกะ (Myōjin Yahiko)  เป็นตัวละครจากการ์ตูนญี่ปุ่นเรื่องซามูไรพเนจร

**ประวัติ**
เด็กหนุ่มผู้สืบสายเลือดจากซามูไร ถึงยังเด็กแต่จิตใจเข้มแข็ง กล้าหาญยิ่งกว่าผู้ใหญ่ ไม่ชอบให้ใครเรียกว่าเจ้าหนู พ่อแม่ของยาฮิโกะเสียไปตั้งแต่เขายังเล็ก เขาถูกเลี้ยงดูโดยแก๊งลักขโมย ได้รู้จักกับเคนชินเพราะไปขโมยกระเป๋าสตางค์ของเคนชิน ในที่สุดจึงได้กลายเป็นศิษย์หมายเลขหนึ่งของสำนักคามิยะ คัตชินริว โดยมีคาโอรุเป็นผู้สอนวิชาดาบให้ แต่ทั้งคู่มักจะทะเลาะกันเป็นประจำ ยาฮิโกะมุ่งหวังที่จะเป็นนักดาบผู้ยิ่งใหญ่ผู้คอยช่วยเหลือคนที่อ่อนแอเหมือนกับเคนชิน ในตอนแรกเขาทำได้แค่เพียงมองดูการต่อสู้ของเคนชินอยู่เบื้องหลัง แต่ในที่สุดเขาก็พัฒนาตัวเองขึ้นจนเป็นสหายคนสำคัญที่ได้รับความไว้วางใจจากเคนชิน

**อ้างอิง**
หมวดหมู่:ตัวละครในซามูไรพเนจร
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ไซด์คิกอนิเมะและมังงะ
หมวดหมู่:ตัวละครที่เป็นซามูไร
หมวดหมู่:ตัวละครที่เป็นนักเค็นโด
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่อยู่ในยุคเมจิ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครเด็กในอนิเมะและมังงะ
หมวดหมู่:กีฬาพาราลิมปิก

หมวดหมู่:โอลิมปิก
พาราลิมปิก
พาราลิมปิก
หมวดหมู่:การแข่งขันกีฬาคนพิการ
หมวดหมู่:กีฬาคนพิการ
แม่แบบ:กล่องข้อมูล งานประกาศผลรางวัลออสการ์

}}|px|200px}}| 
}}
-
วันที่

สถานที่

พิธีกร

ภาพยนตร์ที่น่าสนใจ
}}|  
Optional parameters marked with "†".
แม่แบบ:กล่องข้อมูล งานประกาศผลรางวัลออสการ์/doc

==Usage**
Template description: Infobox for Academy Awards ceremonies
Infobox code
*name Name of the Academy Awards ceremony, in the form Xth
*image OPTIONAL The image of event poster of the Academy Awards ceremony.
*:IMPORTANT NOTE: Adding a film poster of the Best Picture winner violates rule #8 of Wikipedia's fair use criteria.
*caption OPTIONAL The image caption
*date Date of the ceremony
*site The site of the ceremony, in the form building, city. For multiple sites: building_1, city_1 and building_2, city_2
*preshow OPTIONAL The host(s) of the preshow
*host The ceremony's host(s)
*producer OPTIONAL The producer
*director OPTIONAL The director
*best_picture OPTIONAL Best Picture winner
*most_wins OPTIONAL The film that won the most Oscars
*most_nominations OPTIONAL The film that had the most nominations
*duration OPTIONAL How long was the ceremony, in the form of X hours, Y minutes
*network OPTIONAL Which network in the United States telecasted the ceremony.
*ratings OPTIONAL How many people watched and percentage of households based on Nielsen ratings.

**See also==
หมวดหมู่:การเลือกตั้งผู้ว่าราชการกรุงเทพมหานคร

หมวดหมู่:การเลือกตั้งท้องถิ่นในประเทศไทย
หมวดหมู่:การเลือกตั้งในกรุงเทพมหานคร
แม่แบบ:เหตุการณ์ปัจจุบัน/2551 กันยายน 23

* พล.ต.จำลอง ศรีเมือง แกนนำพันธมิตรประชาชนเพื่อประชาธิปไตย ขึ้นกล่าวบนเวทีบริเวณทำเนียบรัฐบาล โดยกล่าวขอบคุณสื่อมวลชนที่ทำหน้าที่นำเสนอข่าวพันธมิตรฯ ตามความเป็นจริง ชี้ขณะนี้สื่อได้รับความกระจ่างจากพันธมิตรฯเกือบทุกเรื่องแล้ว พร้อมเตือนประชาชนให้ช่วยกันสอดส่องเหตุการณ์ต่างๆ ที่กำลังจะเกิดให้ดี หากมีอะไรไม่ชอบมาพากลให้รีบมารวมตัวกันโดยไม่ต้องเรียกหา- ศ.ดร.บวรศักดิ์ อุวรรณโณ เลขาธิการสภาพัฒนาการเมือง อดีตสมาชิกสภานิติบัญญัติแห่งชาติ พ.ศ. 2549 หนุนการเมืองใหม่ ระบุ เป็นเรื่องดีท่ามกลางวิกฤตการเมือง ชี้ ต้องพัฒนาทั้งตัวแทนในระบบรัฐสภา-รัฐบาล และการเมืองภาคพลเมืองไปพร้อมๆ กัน สร้างสำนึกของคนในระดับรากหญ้า ให้ค่อยๆ เติบโต อดีตตุลาการศาล รธน.-ส.ว.ขานรับการเมืองใหม่ คานการเมืองระดับบนที่ทำเพื่อประโยชน์ตนเอง 
}
งานประกาศผลรางวัลออสการ์ ครั้งที่ 2

งานประกาศผลรางวัลออสการ์ ครั้งที่ 2 จัดขึ้นเมื่อวันที่ 3 เมษายน ค.ศ. 1930 ที่ Cocoanut Grove โรงแรม Ambassador ในลอสแอนเจลิส และมีการกระจายเสียงผ่านวิทยุ เป็นการมอบรางวัลสำหรับภาพยนตร์ที่เข้าฉายตั้งแต่วันที่ 2 สิงหาคม ค.ศ. 1928 ถึงวันที่ 31 กรกฎาคม ค.ศ. 1929 งานประกาศผลครั้งนี้มีสิ่งที่แตกต่างจากครั้งแรกมากมาย ที่สำคัญเช่น ไม่ประกาศรายชื่อผู้ที่ได้รับรางวัลก่อนวันงาน และ ลดจำนวนรางวัลลงจาก 12 รางวัลเหลือเพียง 7 รางวัล
งานประกาศผลรางวัลออสการ์ ครั้งที่ 2 และ 3 ต่างก็จัดขึ้นในปีค.ศ. 1930 เพราะในครั้งที่ 4 เป็นต้นไปจะเริ่มให้รางวัลโดยตัดสินจากภาพยนตร์ภายในปีเดียวกัน ไม่ใช่ 2 ปีอย่างที่เคยปฏิบัติมา

**รางวัล**
เนื่องจากงานประกาศผลรางวัลออสการ์ ครั้งที่ 2 ประกาศเพียงแค่รายชื่อผู้ที่ได้รับรางวัลเท่านั้น ไม่ได้มีการประกาศรายชื่อผู้ที่ได้รับการเสนอชื่อเข้าชิง ดังนั้นรายชื่อของผู้ที่ได้รับการเสนอชื่อเข้าชิงในบทความนี้จึงเป็นรายชื่อที่ไม่เป็นทางการ

**Outstanding Picture**
ได้รางวัล: The Broadway Melody
เข้าชิง: Alibi, In Old Arizona, Hollywood Revue, The Patriot

**Best Actor**
ได้รางวัล: Warner Baxter จากภาพยนตร์เรื่อง In Old Arizona
เข้าชิง: George Bancroft จากภาพยนตร์เรื่อง Thunderbolt, Chester Morris จากภาพยนตร์เรื่อง Alibi, Paul Muni จากภาพยนตร์เรื่อง The Valiant, Lewis Stone จากภาพยนตร์เรื่อง The Patriot

**Best Actress**
ได้รางวัล: Mary Pickford จากภาพยนตร์เรื่อง Coquette
เข้าชิง: Ruth Chatterton จากภาพยนตร์เรื่อง Madame X, Betty Compson จากภาพยนตร์เรื่อง The Barker, Jeanne Eagels จากภาพยนตร์เรื่อง The Letter, Corinne Griffith จากภาพยนตร์เรื่อง The Divine Lady, Bessie Love จากภาพยนตร์เรื่อง The Broadway Melody

**Best Director**
ได้รางวัล: Frank Lloyd จากภาพยนตร์เรื่อง The Divine Lady
เข้าชิง: Lionel Barrymore จากภาพยนตร์เรื่อง Madame X, Harry Beaumont จากภาพยนตร์เรื่อง The Broadway Melody, Irving Cummings จากภาพยนตร์เรื่อง In Old Arizona, Frank Lloyd จากภาพยนตร์เรื่อง Drag และ Weary River, Ernst Lubitsch จากภาพยนตร์เรื่อง The Patriot

**Best Writing**
ได้รางวัล: Hans Kraly จากภาพยนตร์เรื่อง The Patriot
เข้าชิง: Tom Barry จากภาพยนตร์เรื่อง In Old Arizona และ The Valiant; Elliott Clawson จากภาพยนตร์เรื่อง The Cop, The Leatherneck, Sal of Singapore, and Skyscraper; Hans Kraly จากภาพยนตร์เรื่อง The Last of Mrs. Cheyney; Josephine Lovett จากภาพยนตร์เรื่อง Our Dancing Daughters; and Bess Meredyth จากภาพยนตร์เรื่อง A Woman of Affairs และ Wonder of Women

**Best Cinematography**
ได้รางวัล: Clyde De Vinna จากภาพยนตร์เรื่อง White Shadows in the South Seas
เข้าชิง: George Barnes จากภาพยนตร์เรื่อง Our Dancing Daughters, Arthur Edeson จากภาพยนตร์เรื่อง In Old Arizona, Ernest Palmer จากภาพยนตร์เรื่อง Four Devils และ Street Angel, John Seitz จากภาพยนตร์เรื่อง The Divine Lady

**Art Direction**
ได้รางวัล: Cedric Gibbons จากภาพยนตร์เรื่อง The Bridge of San Luis Rey
เข้าชิง: Hans Dreier จากภาพยนตร์เรื่อง The Patriot, Mitchell Leisen จากภาพยนตร์เรื่อง Dynamite, William Cameron Menzies จากภาพยนตร์เรื่อง Alibi และ The Awakening, Harry Oliver จากภาพยนตร์เรื่อง Street Angel

**แหล่งข้อมูลอื่น**
 งานประกาศผลรางวัลออสการ์ ครั้งที่ 2 date=2008-12-10  ที่เว็บไซต์ IMDb
หมวดหมู่:งานประกาศผลรางวัลออสการ์
ปราสาทตาควาย

ปราสาทตาควาย, ปราสาทตาวาย หรือในภาษาเขมรเรียกว่า ปราสาทกรอเบย (ប្រាសាទ​តា​ក្របី​ บฺราสาท​ตา​กฺรบี​) ตั้งอยู่บริเวณช่องตาควาย ในเขตบ้านไทยนิยมพัฒนา หมู่ 17 ตำบลบักได อำเภอพนมดงรัก จังหวัดสุรินทร์ เป็นปราสาทหินศิลาแลง ตั้งทางด้านทิศตะวันออกของปราสาทตาเมือนธมที่อยู่ห่างไปประมาณ 12 กิโลเมตร
นักประวัติศาสตร์คาดการณ์จากรูปทรงของตัวปราสาท ว่าปราสาทนี้น่าจะสร้างในช่วงปลายสมัยนครวัด ต่อตอนต้นสมัยบายน ระหว่างรัชกาลพระเจ้าสุริยวรมันที่ 2 ถึงพระเจ้าชัยวรมันที่ 7 ศาสนสถานถูกสร้างขึ้นในคริสต์ศตวรรษที่ 11 เพื่ออุทิศแด่พระศิวะและกลายเป็นสถานที่ท่องเที่ยวยอดนิยมใกล้ชายแดนไทย-กัมพูชาในช่วงไม่กี่ปีที่ผ่านมา

**ลักษณะ**
ปราสาทตาควายตั้งอยู่บนสันเขาห่างจากหน้าผาสูงของเทือกเขาพนมดงรักประมาณ 10 เมตร เป็นปราสาทจตุรมุข ตั้งหันหน้าไปทางทิศตะวันออก ผังของปราสาทเป็นรูปกากบาท ส่วนฐานต่ำ ส่วนล่างสุดก่อด้วยศิลาแลง ส่วนบนก่อด้วยศิลาทรายทั้งหมด หลังคาห้องครรภคฤหะ ก่อเป็นทรงพุ่มยอดปรางค์ ซ้อนลดหลั่นกันขึ้นไป 5 ชั้น ส่วนหลังคามุขก่อเป็นรูปประทุน จรดหน้าบันทั้ง 4 ด้าน ภายในห้องมีประติมากรรม ลักษณะคล้ายสวายยัมภูวลึงค์ 1 ชิ้น

**ที่ตั้ง**
ปราสาทนี้ตั้งอยู่บนทิวเขาพนมดงรัก ตรงชายแดนไทย-กัมพูชา ซึ่งอยู่ทางตะวันตกของเมืองสำโรง 57 กิโลเมตร และอยู่ห่างจากปราสาทตาเมือนธม 13 กิโลเมตร นักท่องเที่ยวสามารถเดินทางไปเมืองสำโรงผ่านทางหลวงหมายเลข 56 และถนนคอนกรีตบนภูเขาที่มีเส้นทางไปยังโบราณสถาน
ชาวกัมพูชาอ้างสิทธิ์ว่าปราสาทนี้ตั้งอยู่ในเขตหมู่บ้านแฌร์สลับ (Chher Slap)  คุ้มโคกขปัวส์ (Kouk Khpos) สรุกบันเตียอ็อมปึล (Banteay Ampil) จังหวัดอุดรมีชัย ส่วนฝั่งไทยตั้งอยู่ในอำเภอพนมดงรัก จังหวัดสุรินทร์ การเป็นเจ้าของปราสาทอยู่ในกรณีพิพาทพรมแดนไทย–กัมพูชา และเคยมีการโจมตีของทหารใกล้ปราสาทใน ค.ศ. 2008 ถึง 2011

**ดูเพิ่ม**
 ปราสาทตาเมือนธม

**อ้างอิง**


**แหล่งข้อมูลอื่น**
  Fact Sheet: Temple of Ta Kwai date=2008-09-18  กระทรวงการต่างประเทศ
ตาควาย
ตาควาย
หมวดหมู่:กลุ่มปราสาทตาเมือน
หมวดหมู่:สิ่งก่อสร้างในอำเภอพนมดงรัก
ตาควาย

ตาควาย สามารถหมายถึง- ปราสาทตาควาย ปราสาทขอมในจังหวัดสุรินทร์- เอื้องตาควาย หรือ เอื้องช้างน้าว ชื่อวิทยาศาสตร์ Dendrobium pulchellum Roxb. ex Lindl.- ขนมตาควาย ขนมไทยชนิดหนึ่ง
มือตบ

มือตบ
ไฟล์:Hand-clapper warrior in action.jpg|thumb|200px|การใช้มือตบระหว่างการชุมนุมของพันธมิตรประชาชนเพื่อประชาธิปไตย พ.ศ. 2551
เท้าตบ
มือตบ เป็นอุปกรณ์เชียร์กีฬาที่ทำด้วยพลาสติกสีสดใส รูปร่างเลียนแบบมือของมนุษย์ 3 ชั้นยึดติดกัน มีด้ามจับ เมื่อเขย่าจะมีเสียงดังจากชิ้นพลาสติกที่กระทบกัน คล้ายเสียงปรบมือ ใช้ตบทำเสียงแทนการตบมือ
มือตบผลิตขึ้นเป็นครั้งแรกในประเทศจีน ผลิตออกมาเพื่อสำหรับเด็กเล่น จนกระทั่ง ค.ศ. 1963 สหรัฐอเมริกาได้นำมือตบนี้ไปใช้ในการเชียร์กีฬาแต่ก็ยังไม่เป็นที่แพร่หลาย เมื่อถึงปี ค.ศ. 1984 สหรัฐอเมริกาเป็นเจ้าภาพในการจัดการแข่งขันกีฬาโอลิมปิคครั้งที่ 23 กองทัพนักกีฬาและกองเชียร์ของประเทศจีนได้ใช้เมื่อตบในการเชียร์ ทำให้คนอเมริกาเริ่มหันมาสนใจมือตบและนำไปใช้อย่างกว้างขวาง โดยเป็นที่นิยมใช้ในการเชียร์บาสเก็ตบอล เอ็นบีเอ ในทวีปเอเชีย เริ่มใช้ในประเทศจีนในการเชียร์มหกรรมกีฬาโอลิมปิก 2008 ที่ปักกิ่ง

**การใช้มือตบในการชุมนุมทางการเมืองในประเทศไทย**
สำหรับในประเทศไทย มือตบเป็นที่รู้จักและนิยมอย่างมากในช่วงที่กลุ่มพันธมิตรประชาชนเพื่อประชาธิปไตยจัดการชุมนุมเมื่อปี พ.ศ. 2551 เริ่มเป็นที่นิยมเมื่อ อัญชะลี ไพรีรัก และกมลพร วรกุล นำมาใช้ขณะจัดรายการเล่าข่าว ออกอากาศทาง ASTV และเมื่อพลตรีจำลอง ศรีเมือง นำขึ้นมาใช้บนเวที เพื่อตอบโต้นายสมัคร สุนทรเวช ที่กล่าวหาว่า มี "มือที่มองไม่เห็น" อยู่เบื้องหลังการชุมนุมของพันธมิตรฯ   
ผู้เข้าร่วมชุมนุมนอกจากจะซื้อใช้ในการเชียร์การปราศรัยบนเวทีแล้ว ยังซื้อกลับมาฝากคนที่รู้จักหรือลูกหลาน หรือใช้ในงานเลี้ยง ถึงขนาดมือตบขาดแคลน และมีการทำเสื้อยืดลาย นักรบมือตบ ออกมาจำหน่าย  มีผู้เปรียบเทียบว่าเป็นสัญลักษณ์ของการต่อสู้แบบอารยะขัดขืน ของผู้ชุมนุม
นอกจากนี้แล้ว มือตบยังเป็นอุปกรณ์ใช้ในการขับไล่รัฐบาลนายสมชาย วงศ์สวัสดิ์ และบุคคลในวงการต่าง ๆ ที่รับใช้ระบอบทักษิณ เมื่อไปตามสถานที่ต่าง ๆ อีกด้วย

**เท้าตบ-หัวใจตบ**
ปัจจุบันกลุ่มคนเสื้อแดงได้มีการสร้างเท้าตบขึ้นมาใช้ โดยกลุ่มต่อต้านพันธมิตร เพื่อเป็นการแก้ทางมือตบ โดยแนวร่วมประชาธิปไตยต่อต้านเผด็จการแห่งชาติ (นปช.) ประดิษฐ์ขึ้นเพื่อล้อเลียนกลุ่มพันธมิตรประชาชนเพื่อประชาธิปไตย  โดยกล่าวว่าเท้าตบนั้นเสมือนเป็นจุดยืน และได้มีการสร้างอุปกรณ์ที่คล้ายคลึงกับเท้าตบขึ้นมาอีกอย่างหนึ่งคือหัวใจตบ
ทั้งนี้ เท้าตบและหัวใจตบที่เป็นพลาสติกจะเป็นสีแดงตามสีของกลุ่ม แต่ก็มีเท้าตบที่เป็นแบบยางที่ประดิษฐ์ขึ้นโดยกลุ่มรักเชียงใหม่ 51 จะมีพื้นเป็นสีขาวและมีใบหน้าของแกนนำกลุ่มพันธมิตรฯ แต่เท้าตบแบบยางไม่เป็นที่นิยมมากนักเนื่องจากมีราคาที่แพงกว่าแบบพลาสติกและเสียงไม่ดังเท่า โดยเท้าตบที่ถูกนำมาใช้ในการชุมนุมของ นปช. และเสื้อแดง จะมีสีแดงเพียงสีเดียว

**อ้างอิง**

**แหล่งข้อมูลอื่น**
  ภาพวิดีโอ การใช้ hand clapper เชียร์กีฬาในสหรัฐอเมริกา จากยูทูบ-  เพลงนักรบมือตบ date=2008-09-30  ของตั้ว ศรัญญู วงศ์กระจ่าง ซูซู และเศก ศักดิ์สิทธิ์
หมวดหมู่:ของเล่น
หมวดหมู่:การเชียร์กีฬา
หมวดหมู่:อุปกรณ์
หมวดหมู่:พันธมิตรประชาชนเพื่อประชาธิปไตย
หมวดหมู่:แนวร่วมประชาธิปไตยต่อต้านเผด็จการแห่งชาติ
วงศกร รัศมิทัต

วงศกร รัศมิทัต หรือ ต้น แมคอินทอช เป็นนักร้อง นักดนตรีและนักแสดงชาวไทย เคยเป็นนักร้องนำวงแมคอินทอช และมือกลอง มิกซ์เสียง และเรียบเรียงเสียงประสานให้กับวงตาวัน

**ประวัติ**
วงศกร รัศมิทัต เริ่มเล่นดนตรีตั้งแต่สมัยเรียนมัธยมศึกษาที่โรงเรียนวัดราชาธิวาส โดยร่วมกับเพื่อนตั้งวงสตริง ชื่อแมคอินทอช ในปี พ.ศ. 2517 โดยเป็นนักร้องนำและตีกลอง เริ่มโด่งดังจากการสนับสนุนของเสกสรรค์ ภู่ประดิษฐ์ มีชื่อเสียงโด่งดังจนได้แสดงภาพยนตร์วัยรุ่นหลายเรื่องที่กำกับโดยศุภักษร เช่น วันวานยังหวานอยู่ (2526) กับวันนี้ยังมีเธอ ซึ่งถูกฉายในปี พ.ศ. 2526 คู่กับ อรพรรณ พานทอง และอรรถพล ประเสริฐยิ่ง  และในปี พ.ศ. 2527 ยังได้รับบทนำคู่กับอนุสรา จันทรังษี ในภาพยนตร์เรื่อง สยามสแควร์  เมื่องานแสดงภาพยนตร์มากขึ้นจนไม่มีเวลาซ้อมดนตรี จึงแยกวงแมคอินทอชลง
ในปี พ.ศ. 2527 วงศกร รัศมิทัต ร่วมกับเพื่อนนักดนตรี เช่น พงษ์พรหม สนิทวงศ์ ณ อยุธยา มรุธา รัตนสัมพันธ์ ตั้งวงตาวัน ร่วมงานกันเป็นเวลา 12 ปี จึงแยกวงในปี พ.ศ. 2539
ปัจจุบันยังคงทำงานดนตรีอยู่เบื้องหลัง เป็นนักมิกซ์เสียง และเรียบเรียงเสียงประสาน  แต่ได้กลับมาแสดงภาพยนตร์อีกครั้ง ในเรื่อง แฟนฉัน ในปี 2546 โดยรับบทเป็นพ่อของพระเอก คู่ปรับของ เล็ก คาราบาว และร่วมงานกับ อนุสรา จันทรังษี อีกครั้ง ต่อด้วยภาพยนตร์เรื่อง หนีตามกาลิเลโอ ในปี พ.ศ. 2552 และ ฮอร์โมนส์ วัยว้าวุ่น ในปี พ.ศ. 2556

**ชีวิตส่วนตัว**
เขาสมรสกับไปรยา รัศมิทัต มีบุตรชาย 2 คน คือ เกล้า และวิรวิชญ์ นับถือศาสนาคริสต์ตามภรรยา

**ผลงานอัลบั้ม**

**แมคอินทอช**
ผมอยากดัง (พ.ศ. 2524)
*ใจสยิว (พ.ศ. 2525)
*วันวานยังหวานอยู่ (พ.ศ. 2526)
*วันนี้ยังมีเธอ (พ.ศ. 2526)
*ซึ่งกันและกัน (พ.ศ. 2527)

**วงตาวัน**
หุ่นกระบอก (พ.ศ. 2528)
*ม็อบ (พ.ศ. 2535)
*12 ราศี (พ.ศ. 2536)
*The Promise (พ.ศ. 2539)

**คอนเสิร์ต**
 คอนเสิร์ต 40 ปี the legend of the guitar (2553)- คอนเสิร์ต 30 ปี แมคอินทอช วันวานแห่งความคิดถึง (2555)- คอนเสิร์ต The Palace Legend of Retro (2556)- คอนเสิร์ต Retro Concert (2556)- คอนเสิร์ต Garden Of Love (2557)- คอนเสิร์ต The Palace and Friends (2557)- คอนเสิร์ต The Palace and Friends Restage (2557)- คอนเสิร์ต The Symphonic Of Wong Tawan Live (2558)- คอนเสิร์ต The Palace & Divas (2558)- คอนเสิร์ต The Palace and the Originals (2559)- คอนเสิร์ต คืนรัง 3 (2560)- คอนเสิร์ต Bump The Return (2561)

**ผลงานภาพยนตร์**
 วันวานยังหวานอยู่ (พ.ศ. 2526)- วันนี้ยังมีเธอ (พ.ศ. 2526)- สยามสแควร์ (พ.ศ. 2527)- ตะวันยิ้มแฉ่ง (พ.ศ. 2528)- แฟนฉัน (พ.ศ. 2546)- หนีตามกาลิเลโอ (พ.ศ. 2552)

**ผลงานละคร**
 HORMONES วัยว้าวุ่น รับบท พ่อของหมอก , ฝน (พ.ศ. 2556)- HORMONES วัยว้าวุ่น SEASONS 2 รับบท พ่อของหมอก , ฝน (พ.ศ. 2557)- เคหาสน์ดาว รับบท พ่อของเขียว (พ.ศ. 2558)- พ่อบ้านใจกล้าสตอรี่ รับบท พาสุข (ต้น) (พ.ศ. 2560)- เมื่ออายุ 16 รับบท ลุงปื้ด (พ.ศ. 2563)- เกิด/แก่/เจ็บ/โต รับบท ลุงนก (พ.ศ. 2568)

**ผลงานมิวสิกวิดีโอ**
 เพลง ลมเปลี่ยนทิศ ของ โรส ศิรินทิพย์ หาญประดิษฐ์

**อ้างอิง**

**แหล่งข้อมูลอื่น**
  ต้น วงศกร รัศมิทัต ที่ฐานข้อมูลภาพยนตร์และละครไทย- name=Wongsakorn Rassamitat- id=01389
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:นักดนตรีชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:บุคคลจากโรงเรียนวัดราชาธิวาส
จิมคลาสฮีโรส์

จิม คลาส ฮีโรส์ (Gym Class Heroes) เป็นวงดนตรีอัลเทอร์เนทีฟฮิปฮอปจากเจเนวา นิวยอร์ก สหรัฐอเมริกา ประกอบด้วยสมาชิก Travie McCoy ,Disashi Lumumba-Kasongo ,Eric Roberts และ Matt McGinley หลังจากออกผลงานชุด As Cruel as School Children ก็ประสบความสำเร็จกับเพลงดังอย่าง  "Cupid's Chokehold"  ขึ้นอันดับ 4 ในชาร์ทบิลบอร์ดฮ็อท 100 และอันดับ 3 ในชาร์ทซิงเกิลสหราชอาณาจักร ส่วนเพลง "Clothes Off
" ขึ้นสูงสุดอันดับ 5 ในชาร์ทซิงเกิลสหราชอาณาจักร พวกเขายังได้รับรางวัลเอ็มทีวี วิดีโอ มิวสิก อวอร์ดส สาขาศิลปินหน้าใหม่ยอดเยี่ยม 
อัลบั้มชุดต่อมา The Quilt ได้ทีมงานมาช่วยอย่าง  Patrick Stump (Fall Out Boy) , Busta Rhymes, Cool & Dre และ Hall & Oates มีซิงเกิลแรกคือ "Cookie Jar"  ฟีเจอริ่ง the-Dream  ที่ได้ Louis Gibzen โปรดิวซ์เซอร์จาก UK (DJ Ironik, Ja Rule) มาทำงานให้กับซิงเกิลนี้

**ผลงาน**
 2001: ...For the Kids - 2004: The Papercut EP - 2004: The Papercut Chronicles - 2006: As Cruel as School Children - 2008: Patches From The Quilt - EP - 2008: The Quilt 

**อ้างอิง**
หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2540
ซำเร

ชาวซำเร เป็นกลุ่มชนเดียวกับกลุ่มมอญ-เขมร ชนกลุ่มนี้จะอาศัยอยู่ในป่าทางภาคตะวันออก พบในเขตอำเภอบ่อไร่ จังหวัดตราด ปัจจุบันมีคนผู้ภาษาดั้งเดิมของตัวเองได้ไม่มาก ไม่เกิน 50 คน นอกจากนี้ยังพบชาวซำเรในจังหวัดฉะเชิงเทรา แต่ปัจจุบันพูดภาษาดั้งเดิมไม่ได้แล้ว และเชื่อกันว่าคำว่าสำเหร่ ก็น่าจะมาจากชนกลุ่มนี้ ซึ่งถูกกวาดต้อนมาจากกัมพูชาตั้งแต่สมัยรัตนโกสินทร์ นอกจากนี้ยังพบว่ามีชาวซำเรในจังหวัดกาญจนบุรี  ปัจจุบันยังคงพูดภาษาซำเรได้ (ซึ่งภาษาซำเรมีความใกล้เคียงกับภาษาชองเนื่องจากพบว่าเป็นกลุ่มชาติพันธุ์เดียวกัน ชาวซำเรกลุ่มนี้เดินทางมาจากพระตะบอง ประเทศกัมพูชา ถูกเกณฑ์มาร่วมรบกับกองทัพแต่ไม่ระบุว่ากองทัพใด กว่า 2 ชั่วอายุคน) ชาวซำเร หรือปอร์ที่อาศัยอยู่บ้านพนมเรย จังหวัดพระตะบอง เป็นเครือญาติกับคนชองซำเร ในอำเภอบ่อไร่ จังหวัดตราด (เจตน์จรรย์  อาจไธสง และคณะ, 2560) แต่ปัจจุบันเปลี่ยนมาเรียกตนเอง ว่า "กะซอง" 
หมวดหมู่:กลุ่มชาติพันธุ์ในประเทศไทย
กะซอง

ชาวกะซอง พบทางภาคตะวันออกของประเทศไทย ชาวกะซองส่วนมากยังดำรงชีวิตด้วยการหาของป่า และถางที่ไร่บ้าง ปัจจุบันมีชาวกะซองพูดภาษาดั้งเดิมของตนได้ ไม่เกิน 50 คน

**ดูเพิ่ม**
 ภาษากะซอง (:en:Kasong language)
หมวดหมู่:กลุ่มชาติพันธุ์ในประเทศไทย
สะโอจ

ชาวสะโอจ เป็นชนเผ่าเล็ก ๆ ที่ถูกกวาดต้อนเป็นเชลยในสมัยการรบกับเขมรในช่วงยุครัตนโกสินทร์ ชาวสะโอจถูกกวาดต้อนมาในอำเภอศรีสวัสดิ์ จังหวัดกาญจนบุรี ชนกลุ่มนี้เรียกตัวเองว่า "ชุอุ้ง" มีประชาชนไม่ถึงร้อยคนที่พูดภาษาดั้งเดิมได้

**ดูเพิ่ม**
 ภาษาสะโอจ
หมวดหมู่:กลุ่มชาติพันธุ์ในประเทศไทย